Den Vest-Sjællandske Avis, 1821-04-21
Man har nyelig havt Efterretninger fra Lima som gaae til den 20de November f. A., de melde: at en permanent Krigs-Directions-Junta er oprettet, som bestaaer af 5 Medlemmer under Vicekongens Forsæde. - Krigsmagten udgiør 10000 Mand, hvoraf dog kun 8000 ere disponible, og Søemagten af 2 Fregatter, 2 Brigger, 1 Paketbaad og 7 Kanonbaade. Fregatten Esmeralda blev afskaaret ved 18 bevædnede Chalupper; men et lignende Forsøg, paa Briggen Majo mislykkedes og 6 Chaluppe bleve skudte i Sænk. Efter alt hvad Redacteuren af dette Blad kan dømme af Kaaret, saa er Spaniernes Tilstand i Peru saare mislig; thi ifølge de Spanske Beretninger, er General St. Martin landet i Guacho nor den for Lima og staaer i en fast Stilling ved Guaura. Jmidlertid tilstaae Spanierne at en fiendtlig Afdeling under Arenales er indrykket i Guanamange midt i Landet og syd for Lima forat bringe de indre Provindser i Opstand; men som man haaber at skulle forhindre ved en Afdeling af Tropper fra Cusko, at Chilleserne have kunnet trænge saa dybt ind er intet godt Tegn, ogsaa har derværet Uroeligheder i den sydlige Provinds Jka; da det hedder, at General Richafort har igien begyndt at bringe Ordenen der tilbage. – Derimod melder et Amerikansk Skib som i 93 Dage er ankommen fra Lima, at en Expedition paa 500 Mand, som var afsendt fra Guayaqvil til Qvito, er bleven paa 14 Mand nær aldeles oprevet af de Spanske Tropper. Seiervinderne marschere nu løs paa Guayaqvil. - J Spanien selv seer det ikke alt for roeligt og god ud. Man har ikke nødig at holde sig til andet end til Ministernes Erklæring i et af de sidste Møder i de Cortes Forsamling, hvor man giorde Regieringen nogle Bebreidelser for at den ikke tog eftertrykkelige Forholdsregler ved de Uroeligheder, som finde Sted i Provinsen Valencia; men Ministerne erklærede: at man ikke nogen Steder kunde sende Tropperne bort, uden at have Grund til at frygte for Farer og skadelige Virkninger deraf. Denne officielle Erklæring er meget belærende, thi den viser det tydeligt, at den indvortes Rolighed i Spanien kun holdes vedlige af Militairmagt. Det herskende Partie giør derfore ogsaa alt for at vinde Militairens Yndest, og der blev nyelig givet Sergeanterne af Garnisonen og Nationalmilitsen i Madrid en Fest i Prado, hvorved General Qviroga var nærværende. For at vinde Armeen faae alle Udlændinger deres Afskeed af den Spanske Krigstieneste. For at skaffe nye Resourer til den, har man bragt i Forslag at iføre alle Liig en gammel Militairuniform, istedet for det hidindtil har været brugeligt at iføre Ligene en gammel Munkeklædning, hvorfor Klosterne lode sig visse Penge betale. - Hvor maadelig den indvortes Tilstand er i Spanien, kan sees deraf, at General Riego har tilsendt de Cortes en Skrivelse, hvori han yttrer sin Forundring over, at Brevposterne kunne saa ofte blive udplyndrede. – Af Skatterne for det forrige Aar ere 100 Millioner Realer endnu ikke indkomne. – Den Sikkerheds-Commission, som de Cortes har nedsat, har indleveret en meget vigtig Beretning om de Uroeligheder og Complotter, imod Constitutionen, som finde Sted paa Halvøen. Resultatet af denne Beretning er at der gives en hemmelig øverste Junta, som har andre Juntaer under sig i Provinserne, og som have til Formaal at omstøde Constitutionen. De Sammenrottedes Plan skal være at betiene sig af Jnfanten Don Carlos for at udføre deres Hensigter. – Man siger, at de afskedigede Ministre skulle blive indlemmede i Statsraadet. Bladet Censoren har udeladt sig om disse Ministre paa en meget mærkværdig Maade. Det tilstaaer nemlig, at de ere sande Patrioter og Mænd af Talenter; men at de mangle Erfaring til at bestyre en Stat, og at de især have feilet deri, at de ikke have betænkt, at en Ministers Rolle ikke lader sig forene med en Demagogs. – J Portugal er det temmeligt roeligt; de Cortes have afskaffet Jnqvisitionen og de have ikke gjort den Catolske Religion til den udelukkende Gudsdyrkelse i Landet.